Leena Laas

Leena (Jelena) Laas (sündinud 26. augustil 1966 NarvasVivat Musica) on eesti viiuldaja ja viiulipedagoog.

Haridus
Laas õppis viiulit ja klaverit Narva Lastemuusikakoolis, viiulit Tallinna Muusikakeskkoolis ja Tallinna Konservatooriumis (õpetajad Jüri Gerretz ja Ulrika Kristian). Lõpetas Eesti Muusikaakadeemia magistrantuuri Ulrika Kristiani ja professor Mari Tampere-Bezrodnõi juhendamisel. Täiendanud end järgmiste tunnustatud viiuldajate meistrikursustel: Igor Bezrodnõi (Moskva), Sigiswald Kuijkeni (Belgia), Anatoli Reznikovski (Peterburi konservatoorium), Regis Pasquier ja Gérard Poulet (Pariisi konservatoorium).

Töö
Solistina ja ansamblistina on Leena Laas esinenud Eestis, Soomes, Rootsis, Venemaal ja Saksamaal ning arvukatel kontsertidel esitanud teiste tuntud heliloojate loomingu kõrval ka palju Eesti muusikat. Koostöös kammerpianist Nata-Ly Sakkosega on valmis 2001. aastal CD "Poème d'amour", mis ilmus Eesti Raadio egiidi all.Kadrioru kunstimuuseumi ürituste kalender

CD-d arvustanud Lembi Metsa sõnul on Laasil väliseesti kuulsa viiuldaja Evi Liivakuga ühine "kirglik poognakäsi, mis ühestki noodist embuseta lahti ei taha lasta, olgu tegu õhkõrna puudutuse või sügava paitusega. Leena Laasi kunstnikuomadustest ongi olulisimad kõlavoolimise" oskus ja külluslik tämbripalett, mille abil ta teosed elavaiks, hingavaiks ja arenevaiks tervikuiks köidab."Lembi Mets "Veel üks armastuse poeem" Sirp, 06.07.01 (CD "Poème d'amour" arvustus)

Laas on olnud mitme orkestri ja projektikollektiivi liige, näiteks Eesti Riiklik Sümfooniaorkester, Rahvusooper Estonia orkester, Kremerata Baltica, Tallinna Kammerorkester, Tallinn Sinfonietta, Jyväskylä Linnaorkester (Soome) jpt.

1998. aastast on Laas oma sünnilinna Narva sümfooniaorkestri kontsertmeister ja 2011. aastast Pärnu Ooperi orkestri kontsertmeister. Ta on olnud ka rahvusooperi Estonia sümfooniaorkestri kontsertmeister.

Leena Laas on tegutsenud viiulipedagoogina Eestis ja Soomes (meistrikursused Kokkolas). Praegu töötab viiuliõpetajana Keila Muusikakoolis ja Nõmme Muusikakoolis. Tema õpilasi Keila Muusikakoolis on autasustatud Loode-Eesti viiuliõpilaste konkursil"Loode-Eesti viiuliõpilaste konkursi tulemused 8. märtsil 2008 Saue Muusikakoolis" Saue Muusikakooli kodulehel, 2010. aastal Eesti Muusikakoolide Liidu üleriigilisel muusika- ja kunstide koolide viiuliõpilaste konkursil "Üleriigilise muusika- ja kunstide koolide viiuliõpilaste konkursi tulemused" Eesti Muusikakoolide Liidu kodulehel jne. Varem on ta õpetanud Tallinna 21. Keskkoolis (1997–1998) ja Tabasalu Muusikakoolis (1996–1997).

Laas on korduvalt pälvinud Pille Lille Muusikute Toetusfondi stipendiumi."Stipendiumid - 2007" Pille Lille Muusikute Toetusfond

Leena Laas on Eesti Interpreetide Liidu 2009. ja 2010. aasta stipendiaat.

Viited

Välislingid
 Jelena Laas
 Lembi Mets "Veel üks armastuse poeem" Sirp, 6. juuli 2001 (CD "Poème d'amour" arvustus)

Kategooria:Eesti muusikapedagoogid
Kategooria:Eesti viiuldajad
Kategooria:Sündinud 1966